Chalotez

Ar chalotez (Allium cepa var. aggregatum o anv skiantel) a zo plant geotennek bividik, gounezet evel plant bloaziek, eus ar c'herentiad Amaryllidaceae, genad Allium. Legumaj ha Spis (temz) int ivez.

Uhelder
0,20-0,30 m.

Istor
Plant eus Azia ar C'hreiz e oa erru ar chalotez e Breizh er XVIIvet kantved. Gounezet e vezont er memes doare diwar neuze.

Gounidigezh
Gallout a ra ar chalotez bezañ hadet pe blantet.
Ar chalotez hengounel e Breizh
Gant an dorn e vez plantet ar bulb er plouz etre miz Genver ha miz Ebrel, ha tennet gant an dorn ivez etre ar 15 a viz Even hag ar 15 a viz Eost. Goude bezañ bet lakaet da sec'hañ er maezioù, e vezont dastumet gant mekanikoù, ha berniet, evit bezañ gwerzhet ar bloaz-pad.
A-drugarez d'he 30 000 ton chalotez produet bep bloaz eo Breizh produerez kentañ Europa.

Seurtadoù
 Chalotez gris (ar re saourusañ) : Griselle, Grisor
 Chalotez roz : Ronde de Jersey, Pesandor, Rondeline, Conservor, Picador, Armador
 Chalotez gell : Arvro, Germor, Longor,...

Keginerezh
Debret e vez ar penn chalotez hag ar gorzenn kriz pe boazh pe goñfizet.
Un nebeud meuzioù
 Beterabez ruz dre winegrenn gant chalotez
 Steak gant chalotez

Louzawouriezh

Sinema
 La Course à l'échalote, film gall bet sevenet gant Claude Zidi ha deuet er-maez e 1975.

 Gwelout ivez 
 Spis (temz)

Skeudennoù

Liammoù diavaez
 Prince de Bretagne
 SICA

Rummad:Legumaj
Rummad:Amaryllidaceae
Rummad:Plant
Rummad:Spisoù